Општинска управа општине Ариље, поступајући по захтеву инвеститора „Лаки“ д.о.о. из Ариља, за измену грађевинске дозволе за изградњу објекта коморе за складиштење воћа на кат.парцели број 132/2 КО Ступчевићи, 01 број 351-36/15 од 13.05.2015.год., на основу члана 142. Закона о планирању и изградњи («Службени гласник РС», број 72/09, 81/09-исправка, 64/10 – одлука УС, 24/11,121/12, 42/13 – одлука УС, 50/13 – одлука УС, 98/13 – одлука УС, 132/14 и 145/14) Правилника о поступку спровођења обједињене процедуре електронским путем („Службени гласник РС“ број 113/15) и чл. 136. Закона о општем управном поступку („Службени гласник РС“ број 18/16) , доноси

**Р Е Ш Е Њ Е**

**о измени грађевинске дозволе**

 МЕЊА СЕ ГРАЂЕВИНСКА ДОЗВОЛА, број 01 број 351-36/15 од 13.05.2015.год. која је издата инвеститору „Лаки“ д.о.о. из Ариља, за изградњу објекта коморе за складиштење воћа на кат.парцели број 132/2 КО Ступчевићи, у погледу димензија објекта, и то:

Став 1 тачке 1. диспозитива , решења о грађевинској дозволи 01 број 351-36/15 од 13.05.2015.год. се мења у делу који се односи на површину земљишта под објектом тако да гласи *површине земљишта под објектом 691,00 м2.*

У свему осталом грађевинска дозвола број 01 број 351-36/15 од 13.05.2015.год. године остаје неизмењена.

**О б р а з л о ж е њ е**

Општинска управа општине Ариље је, инвеститору „Лаки“ д.о.о. из Ариља, издала грађевинску дозволу за изградњу објекта комора за складиштење воћа на кат.парцели број 132/2 КО Ступчевићи, 01 број 351-36/15 од 13.05.2015.год.

Инвеститор „Лаки“ д.о.о. из Ариља је, дана 28.01.2018.год. преко пуномоћника Драгане Радовановић Бркић из Ариља, поднео захтев за измену предметне грађевинске дозволе услед промене у току грађења које се односе на димензије објекта.

Инвеститор „Лаки“ д.о.о. из Ариља је преко пуномоћника доставио следећу документацију:

1. Потврда о пријему захтева за издавање грађевинске дозволе;
2. Доказ о уплати административних такси и накнада;
3. Пуномоћје за подношење захтева;
4. Геодетски снимак постојећег стања;
5. Пројекат за грађевинску дозволу;
6. Извод из пројекта за грађевинску дозволу.

У складу са чланом 142.Закона о планирању и изградњи, утврђено је да су настале измене у складу са важећим планским документом и локацијским условима 01 број 353-7/15 од 15.04.2015.год.

 На основу свега напред наведеног донето је решење као у диспозитиву.

УПУТСТВО О ПРАВНОМ СРЕДСТВУ: Против овог решења може се у року од 8 дана по пријему изјавити жалба Министарству грађевинарства, саобраћаја и инфраструктуре Републике Србије-Златиборски управни округ Ужице. Жалба се предаје преко ове управе непосредно или на записник, или се шаље поштом препоручено и за исту се плаћа административна такса у износу од 430,00 динара на рачун Буџет Републике Србије, број рачуна: 840-742221843-57, модел: 97, позив на број: 49-081.

ОПШТИНА АРИЉЕ

- Општинска управа –

Број предмета: ROP – ARI – 1996– CPА -1/2018.

Заводни број: IGR-2/18, од 05.02.2018. године

Заменик начелника општинске управе

Ружица Николић - Василић